cyanic-selkie/wikianc huggingface dataset:
Qdansk ratuşası
Günəş saatı
Qdansk Əsas Şəhər ratuşasının günəş saatı Truymyasto aqlomerasiyasının (bura Qdansk, Qdınya və Sopot şəhərləri daixildir) ən əsrarəngiz və gəliz qnomonik obyektlərindən biri sayılır (Qnomonika - kölgə səthlərində hesablama qaydalarını və vaxtın ölçülməsi məqsədilə qnomonların və günəş saatlarının nizamlı şəkildə inşasını müəyyən edən Qədim yunan mənşəli elmə verilən addır). Saat Qdansk şəhərinin tamamilə başqa bir kilsəsində çalışmış rahib tərəfindən hazırlanmışdır; o, Polşa üçün unikal olan dörd növ saat sistemini özündə cəmləşdirir. Şərqi və Mərkəzi Avropa ölkələrindən fərqli olaraq bu cür günəş saatları ilə Almaniya və digər Qərbi Avropa ölkələrində tez-tez rastlaşmaq mümkündür və bu, Qdansk şəhərinin tarix boyunca alman mədəniyyəti ilə sıx ticari münasibətlərdə olduğunu özündə təcəssüm edir. Xalq arasında "polyak vaxtı" adlanan Babil saatı, günəşin batmasını ölçən italyan saatı (o, günəşin batma zamanını olduqca dəqiq göstərir), eləcə də antiq saat ölçmə sistemləri Erkən Orta əsrlərdə istifadə edilən astronomik ölçmə standartlarına uyğun və vahid mexanizm külliyatı şəklində hazırlanmışdır. Sistemlərdən hər biri burada məxsusi xətlərə və saat bildirən unikal işarələrə malikdir. Günəş saatı ratuşa binasına təntənəli şəkildə 1589-cu ildə quraşdırılmışdır; bu hadisədən bir il öncə isə başqa bir saat mexanizminin layihəsi təsis edilmişdir (həmin layihənin çertyoj təsvirləri günümüzdə Qdansk Şəhər arxivində qorunub saxlanıılır). İntibah dövründə Qdansk şəhəri başda olmaqla, Hanza ittifaqına daxil olan digər Baltikyanı şəhərlərdə günəş saatları olduqca populyar olmuşdur. Qdanskda hətta günəş saatı və ustalığı anlayışı yaranmışdır. Gildiyalarda günəş saatı ustaları yetişməyə başlamışdır. Bu insanların özünəməxsus təhsil formaları, tikinti mərhələsində gizlətdikləri sirləri və texnikaları vardı.
Şpil
Qdansk Əsas Şəhər ratuşasının qülləsi şəhərin mənzərəsini seyr etmək üçün ən gözəl baxış nöqtələrindən biri sayılır. Qüllədən Dluqa küçəsinə, onun yaxınlığıdakı bazar meydanına və meydanın hər iki tərəfində yerləşən keçmiş bürger və tacir evlərinin damlarına, günəşli havada isə hətta şəhərin kənarlarıdakı ərazilərə belə möhtəşəm mənzərə açılır. Qüllə ümumi ratuşa binasının tikintisi ilə paralel şəkildə inşa edilirdi.
Ratuşa qülləsini bəzəyən şpil və onu tamamlayan dəbilqə 2011-ci ilin may ayında sanasiya və bərpa işlərinin icra olunması məqsədilə demontaj edilmiş və həmin ilin avqust ayında təkrarən qülləyə quraşdırılmışdır. Üç ay davam edən təmizləmə və yenidənqurma işləri zamanı dəbilqə orjinal rənglərə boyanmış və onun zirvəsinə kral II Sigizmund Avqustun heykəli quraşdırılmışdır. Yenidənqurma işləri ümumilikdə 1 mln zlotıya bərabər olmuş və üç ay müddəti boyunca davam etmişdir. Köhnə mis elementlərin səthinə maye şəklində olan və restavrasiya işlərinə uğurla istifadə olunan qızıl məhlulu çəkilmişdir. Əlavə olaraq, kral fiqurunun daxilinə zaman kapsulu yerləşdirilmişdir. İriqabaritli konteyner şəklində olan kapsulun içərisinə Qdansk şəhərinin tarixi ilə bağlı olan müxtəlif əşyalar yerləşdirilmişdir; Şəhər Administrasiyası, Qdansk Şəhərinin Tarixi Muzeyi, Pomeraniya voyevodalığının kütləvi kitabxanasının işçiləri tərəfindən tərtib olunan qadjet komplekti hazırlanmışdır. Zaman kapsulası ilə yanaşı, fiqurun içərisinə icra başçısı Pavel Adamoviçin gələcək Qdansk şəhər sakinlərinə ünvanladığı çağırış videoyazısı da əlavə edilmişdir.
İnteryer
Ratuşa binasının daxilində yerləşən və reprezentativ görkəmə malik olan daş pilləkənin ortasında "Kiçik Kristof" adlı otağın giriş hissəsi qorunub saxlanılmışdır. Pilləkən sırası nümunəvi görkəmə malik Əsas palatalara aparır (İkinci dünya müharibəsindən sonra aparılmış rekonstruksiya işləri çərçivəsində otağın tavanı qara şam ağacı materialından hazırlanmış uzunsov lövhələrlə döşənmişdir). 1969-1970-ci illər arasında həmin lövhə sırası Jozefina Vnukovanın portreti və Polşa kralı III Yan Sobeskinin 1677-ci ildə şəhərə təntənəli girişini təsvir edən freska əsərləri ilə bəzədilmişdir. Eleqant ornamentlərlə bəzədilmiş birinci mərtəbədə Böyük məhkəmə zalı (Bəyaz oda), Böyük Kjıştof (Kristof) otağı, Böyük Şura zalı (Qırmızı və yaxud Yay zalı) və həmçinin keçmişdə kral dəftərxanasının olduğu Zodiakaltı oda yerləşir. İkinci mərtəbədə şəhərin qədim arxiv idarəsi və müxtəlif təyinatlı ofis otaqları, Tarix muzeyinə məxsus ekspozisiya və sərgi otaqları, eləcə də "Kamlariya" adlandırılan bələdiyyə fondu yerləşdirilmişdir. Ətrafı zəngin naxışlı mebellər ilə düzülmüş interyerdə rəssam İsaak van der Blokun müəllif olduğu və bibley mövzusunu özündə ehtiva edən 3 ədəd rəsm əsəri qorunub saxlanılmışdır. Burada həmçinin XVII əsrdə yaşayıb yaratmış naməlum rəssam, eləcə də Anton Möller tərəfindən 1601-ci ildə hazırlanmış və bir zamanlar otağın divarlarının birində asılmış olan "Dəftərxana sirləri" və "Məbədin inşası" adlı rəsm əsərlərindən ibarət silsilə sırası yerləşirdi (hazırda hər iki əsər Milli muzeyin kolleksiyasında qorunub saxlanılır). Burada təqdim oluan digər avadanlıq elemetləri isə, o cümlədən A. Möllerin müəllif olduğu "Qeysərin denariusu" adlı əsəri İkinci dünya müharibəsindən sonra sərgi eksponatları qismində buraya gətirilmişdir. Kamlariya ilə qonşu olan kiçik otağın başlanğıcda qiymətli əsginasların və pulların saxlanc yeri qismində xidmət göstərməsi səbəbindən, bura xalq arasında bəzən "depozit saxlanğıcı" və ya "xəzinədarlıq" olaraq adladırılırdı (1865-ci ildə otaq şəhər icra başçısının şəxsi kabineti olaraq bitkin şəklə salınmışdır). Xəzinədarlıqdan aşağıda şəhərin icra başçısı Daniel Çirenberqin təşəbbüsü ilə təsis edilmiş və interyeri əslən Qdanskdan olan kartoqraf və geodeziya mütəxəssisi Frederik Berndtin əsərləri ilə bəzədilmiş kartoqrafiya arxivi yerləşir. Hazırda "Dəniz zalı" adı ilə tanınan böyük otaq XVIII əsrin əvvəllərində əlavə kiçik otaqlara bölünmüşdür (həmin yeni otaqlarda bələdiyyənin tabeliyində olan müxtəlif müəssisələr yerləşdirilmişdir).
Böyük iclas otağı (Bəyaz oda)
Ölçüləri təxminən 13,5 × 11,5 metr olan Böyük iclas otağı (o, qeyri rəsmi olaraq həmçinin "Bəyaz oda" olaraq da tanınır) reprezentativ görünüşlü birinci mərtəbənin şərq hissəsində yerləşir. Polşa krallarının Qdanska çoxsaylı səfərləri zamanı, bura taxt zalı olaraq istifadə olunurdu, burqqraf isə andiçmə mərasimini yerinə yetirdikdən sonra məhz burada məhkəmə qərarlarının icrasına başlayırdı. Bundan başqa, bu otaqda təbəəliyə götürmə və vətəndaşlıq haqqında qanun layihələri yenilənir və qüvvəyə minirdi, XVI əsrin ortalarından etibarən isə, burada tez-tez andlılar məhkəməsinin üzvləri toplanmağa başlayır. 1526-cı ildən başlayaraq, bu zal şura məhkəməsinin üzvlərinin 3-cü çağırışı düzənlənməsi üçün yeni formada tərtib edilmişdir. Hazırkı dövrdə otaq Polşa krallarının portretləri ilə bəzədilmişdir (Qdansk şəhərinin 1793-cü ildə qüdrətli Prussiya dövlətinin tərkibinə daxil olmasından sonra, portretlər divrlardan çıxarılmış və 1855-ci ildən sonra məşhur zəngin tacir Aleksandr Kazimir Makovskinin kolleksiyasına daxil edilmişdir. Makovski onları 1870-ci ildə Lüblin şəhərinin yaxınlığındakı Volya Osovinska (en) kəndində yerləşən şəxsi malikanəsinə daşınılmışdır. Birinci dünya müharibəsi illərində bu şəhər Almaniya və Avstriya ordusu tərəfindən işğal olunur və malikanə ticarətçidən müsadirə edilmişdir). 1999-cu ildə boş qalmış divarlar Polşa və İsveç rəssamlarının orjinal əsərləri əsasında Voytsex Çernevski və Mixal Bartoşeviçin birgə əməyi sayəsində müasir əsərlərlə əvəz olunmuşdur. Yeni qalereyaya XVIII əsrə aid edilən və krallar Saksoniyalı II Avqustu, Saksoniyalı III Avqustu və Stanislav Avqust Ponyatovskini təsvir edən portretlər yerləşdirilmişdir. Həmçinin iclas otağı bir zamanlar rəssam Bartolomeus Milvitz tərəfidən təxminən 1530-cu ildə yaradılmış "Oliva yaxınlığında döyüş" obrazı (1945-ci ildə o naməlum şəkildə itirilmişdir), Kjıştof Boquşevski tərəfindən təsvir edilmiş və 22 müstəqil səhnədən ibarət olan "Qrünvald" obrazı, qərb divarındakı mərmər kaminin yuxarısından otağın tavanına qədər uzanan 3 rəsm əsəri qılıncbalıq və balinaların obrazları ilə bəzədilmişdir. Həmin kamin avadanlığının nasazlığı səbəbindən ətrafa yayılan alov qığılcımları ratuşa qülləsində böyük yanğına səbəb olmuşdur.
1793-cü ildə Qdansk və Torun şəhərindən təşrif buyurmuş deleqasiya nümayəndələri ratuşanın bəyaz odasında Prussiya məmurları ilə birgə görüş keçirərək, Prussiya kralına sədaqət andını içirlər. 1817-ci ildən 1921-ci ilə qədər "şəhər-məşvərət zalı" olaraq adlandırılan bu otaqda Prussiya şəhərlərinin ümumi assambleyaları keçirilirdi. XIX əsrin 2-ci yarısında burada geişmiqyaslı təmir işləri icra olunur, divarlar ağ boya ilə rənglənir və məhz bu səbəbdən də o, "Bəyaz oda" kimi tanınmağa başlanılır. Paradoksal olsa da, almanlar tərəfidə verilmiş bu ad hətta 1921-ci ildən və 1970-ci ildən sonra belə aktiv şəkildə istifadə olunurdu. 1823–1824-cü illər arasında Şəhər şurasının 60 üzvü üçün nəzərdə tutulmuş müşavirə otağı uyğunlaşdırılmış, 1840–1841-ci illər arasında isə, interyer Malborkdakı Böyük Magistr qəsrinin yay yeməkxanası obrazı əsasında neoqotika üslubunda yenidən qurulmuşdur. Otağın mərkəzində yerləşən köhnə kərpic strukturlarını əvəzləyən taxta tavan tirləri, qranit şalbanın üzərinə quraşdırılaraq, 130 sm-ə qədər yüksəkliyə qaldırılmışdır. Bununla belə, kamin likvidasiya olunan əşyalar sırasına daxil edilməmişdir. 1865-ci ildə otaqda mərkəzi istilik sistemi və qaz işıqlandırılması çəkilmişdir (1899-cu ildə qaz işıqladırılması elektrik sistemi ilə əvəz olumuşdur). Həmçinin şəhər hakimiyyətinin və şurasının 60 üzvü üçün yeni mebel avadanlığı əldə edilmişdir. 1836-cı ildə 1871-ci ilə kimi otaq başlanğıcda "İncəsənət dostları" cəmiyyətinə məxsus olan rəsm əsərləri ilə bəzədilmişdir; 1872-ci ildə oların əksəriyyəti Şəhər muzeyinə təhvil verilmişdir (muzeydə saxlanılan əsərlər İkinci dünya müharibəsi zamanı bombalanma nəticəsində məhv olmuşdurlar). Boş qalmış divarlar tezliklə şərab ticarətçi ailəsi (Albert və Vilhelm Yünk qardaşları) tərəfindən təsis edilmiş kolleksiya əsərləri ilə doldurulmuşdur. Həmin əsərlər əslən Almaniyadan olan Karl Röchlinq, Hermann Prell və Ernst Röber kimi məşhur rəssamlar tərəfindən yaradılmış, lakin bir çox relikviyalar kimi, onlar da izsiz-soraqsız itirilmişdir. 1909-cu ildə əsas vestibülün giriş hissəsində XVI əsrdə inşa edilmiş renessans tərzində olan portal quraşdırılmışdır.
1945-ci ildən sonra dağılmış binada aparılan bərpa və yenidənqurma işləri zamanı, Stanislav Bobinskinin rəhbərliyi altında Bəyaz oda interyerlərinin rekonstruksiyası yerinə yetirilmiş və otağa 1841-ci ildən öncəki görkəm geri qaytarılmışdır. Xaric edilmiş neoqotika üslubunda olan elementlər dəmir-beton özək milləri ilə əvəz edilmiş və qədimlik təəssüratının pozulmaması məqsədilə tavan şüasını təqlid edən taxta əlavələrlə örtülmüşdür. Otağın tavanında yerləşən frizlərdəki rəsm əsərlərini bərpaçı-mütəxəssis, professor Yatsek Julavski, pəncərə taxçalarındakı fresk rəsmlər isə onun həyat yoldaşı Hanna Julavska tərəfindən yerinə yetirilmişdir. Bələdiyyə hakimiyyətinin nümayəndəsi üçün ayrılmış yer ilə yanaşı, Bəyaz oda günümüzdə həmçinin müxtəlif təyinatlı mədəni tədbirlərin keçirilməsi üçün mükəmməl məkan kimi də xidmət göstərir.
Kiçik Kristof
Otağın əsasən dini mərasimlərin icrası üçün istifadə olunmasını planlaşdıran şura üzvlərinin sifarişi ilə, o dövrün görkəmli ustadları tərəfindən "İsa Məsihin çarmıxa çəkilməsi" adlı möhtəşəm rəsm əsəri hazırlanmış və otağın şimal divarında yerləşdirilmişdir. Hal-hazırda həmin əsər muzey eksponatı qismində xidmət göstərir.
Böyük Kristof
Şəhər icra başçısına məxsus ratuşa binasının birinci mərtəbəində yerləşən və ümumi sahəsi 5 × 4 metrəyə bərabər olan Böyük Kristof otağının pəncərələri Dluqa küçəsinə açılır. Ratuşa qülləsinə doğru aparan pilləkənin mərkəzində yerləşən qapı vasitəsilə daxil olmağın mümkün olduğu Böyük iclas otağı ilə otaq interyerinin cənub-qərb küncü anfilada şəklində birləşdirilmişdir. Bir zamanlar iclas otağında dövlət xəzinəsinin saxlanılması səbəbi ilə əlaqədar olaraq, bu oda ilə Böyük Kristof arasında odadavamlı olduqca qalın divarlar hörülmüşdür. 1902-ci ilə kimi, Böyük Kristof otağı şəhərin baş arxiv idarəsi olaraq fəaliyyət göstərirdi. Hazırda binanın sırf Tarix muzeyi olaraq istifadə olunması ilə əlaqədar, keçmiş arxivin bütün güzəştli kağızları, kitablar, eləcə də torpaq sənədləri lazımınca qaydaya salınmış və çeşidləmişdirlər. XVI əsrə aid edilən böyük arxib dolablarının bəzi seqmentləri günümüzə kimi toxunulmamış olaraq qorunub saxlanılmışdır. Ratuşa üzvlərinə və burada çalışan işçilərə məxsus olan zinət əşyaları və qiymətli libasların əksəriyyəti bir zamanlar məhz bu otaqda saxlanılırdı. XVII-XVIII əsrlərin sonlarında arxiv sənədlərinin bir hissəsi ratuşanı əhatə edən əlavə şimal qanadı tikilisinin yuxarı mərtəbəsinə daşınılmışdır. 1845–1846-cı illər arasında isə, otağın pəncərə altlıqlarında yerləşən dolablarda təsadüfən qızıl və gümüş əşyalar, o cümlədən Napoleon dövrünə aid edilən şamdanlar və inkrustasiyalı saatlar aşkar edilmişdir (tədqiqat işləri nəticəsində, həmin əşyaların 1813-cü ildə istehsal edildiyi müəyyən edilmişdir). Dolabın daxilində həmçinin Orta əsrlərdə hazırlanmış və rəflər üçün nəzərdə tutulmuş orjinal döşəmə örtüyü aşkar edilmişdir. Ratuşanın rekonstruksiyası zamanı, tağlı tavan və divarlar nəfis divar naxışları ilə bəzədilmişdir. Gül motivləri və heraldik kartuşların daxilindəki Polşa və Prussiya Krallıqlarının və Böyük Litva Knyazlığının gerb təsvirləri İkinci dünya müharibəsindən sonra bərpa eidlmişdir. Hazırda otaq muzey qismində xidmət göstərir.
Otağın bombalanma nəticəsində ciddi dağıntılara məruz qalmasına baxmayaraq, mebellər möcüzəvi şəkildə salamat qalmışdırlar. Otağın bərpası zamanı, bütün mebel avadanlıqları müvəqqəti olaraq çardağa köçürülmüşdür. Texniki xidmət işlərinin icrasından sonra, onlar təkrarən otağa geri qaytarılmışdır. Antikvar mebelin bərpası müasir texniki avadanlıqların qədim əşyaya birbaşa müdaxiləsi olaraq qiymətləndirildi, lakin təcrübəli bərpaçılar bu modifikasiyaları mükəmməl şəkildə yerinə yetirdikləri üçün, əşyaların orjinallığı qorunub saxlanılmışdır.
Böyük Şura zalı (Qırmızı zal)
Ölçüləri 8 × 11,5 metrəyə bərabər olan Böyük Şura zalı çox zəngin və krallara layiq təmtəraqlı interyerə malikdir. Bu otağın xalq arasında "Qırmızı" adlandırılmasının başlıca səbəbi olaraq, divarların qırmızı rəngli məxmər parçalar ilə örtülməsi göstərilir. Meriya nümayəndəliyinin birinci mərtəbəsinin qərb hissəsində yerləşdirilmiş bu otaq, vestibülün əsas keçidləri vasitəsilə Kiçik Şura zalı ilə birləşdirilmişdir, şimal divarında yerləşən gizli pilləkənin köməyi ilə isə binanın birinci mərtəbəsində yerləşən digər otaqlara keçid formalaşmışdır. Qırmızı zal 1379–1382-ci illər arasında ratuşa binasında aparılmış geniş tikinti və yenidənqurma işləri çərçivəsində o dövrün məşhur memarların birgə sayəsində yaradılmışdır. Şəhər Şurasının üzvləri tərəfindən bahar və yay aylarında mütəmadi olaraq bu otaqda sessiyaların və çağırışların keçirilməsi səbəbindən, bura həmçinin "Yay zalı" olaraq da tanınmışdır. XVII əsrdə otaqdakı nəhəng buxarının içərisində oyulmuş gizli keçid və uzun qalereya vasitəsilə, Dluqa küçəsi 47 ünvanında yerləşən qonşuluqdakı kiçik ölçülü keçmiş bürger evində və ona bitişik digər kiçik tikililərdə ratuşa tabeliyində olan müxtəlif kontoralar təsis edilmişdir. 1865-ci ildə ratuşa binasında mərkəzi istilik sisteminin qurulması zamanı həmin gizli keçidin olduğu yerə yeni radiatorlar quraşdırılmışdır; məhz bu səbəblə əlaqədar olaraq, buxarının sağ tərəfində 1921-ci ilə qədər istifadə olunan yeni keçid yaradılmış, köhnə keçid yeri isə kərpiclə hörülmüşdür (qonşuluqda olan qonşu evdə Azad Qdansk Respublikasının Mərkəzi Əmanət kassası təsis edilmişdir). XVI əsrin sonlarında divarlara gözəl fresk əsərləri əlavə olunmuşdur, sonuncu bərpa işləri zamanı otaqda həmçinin erkən Orta əsrlər dövrünə aid edilən nəfis ornamentlər və sqrafitto nümunələri aşkarlanaraq bərpa edilmişdir. Bu, XVI-XVII əsrlərin ayrıcında öz ilkin görkəmini və avadanlığını uğurla qoruyub saxlamağa müvəffəq olmuş ratuşa binasının yeganə otağı hesab edilir. İkinci dünya müharibəsi illərində otağın bütün avadanlıqları, eləcə də divarın orjinal taxta ornamentləri demontaj edilərək, Qdanskdan kənardakı saxlanc anbarlarına daşınılmış və məhz bu səbəbdən də onlar dağıntılardan salamat çıxmışdılar. Zal dekorunun ən mühüm hissələrindən birisi, həndəsi seqmentlərə bölünmüş və daxili rəsm əsərləri və yuxarıdan aşağıya doğru stalaqmit şəklində sallanmış heykəltəraşlıq nümunələri ilə bəzədilmiş olan möhtəşəm taxta tavan sayılır.
Bir-birindən kəskin surətdə fərqlənən və müxtəlif bibley, mifoloji və qədim heraldika mövzularını özündə ehtiva etdirən 25 incəsət təsvirindən ibarət tavan plafonları flamand mənşəli rəssam İsaak van den Blok, taxta üzərində oyma və naxış işləri isə onun iş yoldaşı Şimon Herle tərəfindən yerinə yetirmişdir. Tavanın mərkəzi hissəsində "Qdansk apofeozu" adı ilə məşhurlaşan oval bir rəsm əsəri yerləşdirilmişdir; Qdansk incəsənətinin ən tanınmış nümunələrindən biri sayılan bu əsər, simvolik və ifadəli şəkildə şəhərin hələ XVII əsrdən öncə başlamış tərəqqisini nümayiş etdirir. Bundan başqa, otağın divarları hollandiyalı mühəndis alim Hans Vredeman de Vrisin müəllifi olduğu və etika və mənəviyyatı rəmzləşdirən səhnələr və 7 ədəd incəsənət kompozisiyası yerləşdirilmişdir. Yeni dövrdə, daha doğrusu 1764-cü ildə otaqda əlavə olaraq təbiətin nemətlərini simvollaşdıran və beləliklə də yığım üzvlərinin səmərəli fəaliyyəti səciyyələndirən 13 rəsm əsəri divarlardan asılmışdır (onların hamısı müharibə illərində geri çəkilən alman ordusu tərəfindən oğurlanmış və naməlum istiqamətdə şəhərdən çıxarılmışdır). Otağın bütün ideoloji elementləri kanslyariya ilə məşğul olan şəxslərə ünvanlanan didaktik mesaj hesab edilirdi. Həmin otağın dekorunu həmçinin şura üzvlərinin yardımçıları hesab edilən müşavirəçilər və məşvərətçilər üçün nəzərdə tutulan və qiymətli daşlarla bəzədilən skamyalar, eləcə də vacib sənədlərin qorunması məqsədilə XVI əsrdə dəmirdən hazırlanmış 2 seyf tamamlayırlar. 1844-cü ildə məxfi kilidin açılması ilə həmin seyflərin daxilində əsasən XVI əsrə aid edilən 10 000-dən artıq qızıl sikkə aşkar edilmişdir. 1593-cü ildə Villem van der Meer tərəfindən hazırlanmış və səthi polixrom heykəltəraşlıq nümunələri ilə bəzədilmiş nəhəng buxarı (kamin) Zalın ən qiyməyli elementlərindən biridir. Otaqdan əsas vestibülə olan keçidə 1675-ci il tarixində inşa edilmiş zəngin ornamentli taxta portal quraşdırılmışdır (portalın hər iki tərəfini Polşa qartalı və onun sinəsində yerləşdirilmiş Vasa sülaləsinin gerb qalxanı təsvirləri bəzəyir). Əslən isveçdən olmuş Vasa sülaləsinin üzvləri Polşa kralları ilə yaxı qohumluq münasibətində idilər; onların ailəvi gerbində isə topa ot və güldan təsvir olunmuşdur (heraldika elementi olan "güldan", sülalə adının yaranmasına səbəb olmuşdur).
Qdansk şəhərinin 1945-ci ilin mart ayında işğaldan azad edilməsi ərəfəsində qədim rəsm əsərlərin əksəriyyəti artıq ya ciddi zərər çəkmiş, ya da yanaraq məhv olmuşdular. Bu səbəbdən də, Anton Möllerin bir çox şah əsəri muharibədən sonra yaradılmış surətlərlə əvəz olunmuşdur. Şəhərdə aktiv bombalanmadan öncə, yəni hələ 1942-ci ildə yerli entuziastların birgə əməyi sayəsində bütün tavan ehtiyatla çıxardılaraq güvənli kənd evlərində gizlədilmişdir və bu, çox güman ki, onların məhv olmasının qarşısını almışdır. Uzun illər aparılan əsaslı konservasiya işlərinin tamamlanmasından sonra dəbdəbəli tavan yeddi rəsm əsəri ilə birlikdə öz keçmiş məkanına geri qaytarılmışdır. Müharibədən öncəki fotoşəkillərə dəqiq nəzər yetirən zaman, tavanda bir sıra əlavə kiçik seqmentlərin və qotik şriftli yazılı zolaqların keçmişdə mövcud olduğunu müşahidə etmək olar.
De Vrisin Qdansk kompozisiyaları üçün tikilinin yaxşı həll edilmiş arxitektonik perspektiv və çoxsaylı yan arkadaları və ya pəncərələrlə zəngin, geniş, açıq daxili həcmi xarakterikdir. Bu interyerlərdə şəhər məsləhətçilərinin müsbət və ya mənfi xüsusiyyətlərini əks etdirən çoxfiqurlu səhnələr yer alır. Plafon silsiləsi, "Ədalət" adlandırılan və iki hissəyə bölünən rəsm əsərindən başlanır - onun sol tərəfində ədalətli məhkəmə hakimi, sağ tərəfində isə, gözləri bağlı Femida tanrısının arxasında baş verən tərbiyəsizlik və ədalətsizlik obrazları təsvir olunmuşdur (məsələn, rüşvətvermə səhnəsində bəxşişi qəbul edən və onu təklif edən şəxslər, natarazlıq şəklində olan tərəzinin hər iki gözünün daxilinə yerləşdirilmişdirlər). Buna oxşar tərzdə digər rəsm əsərləri də tərtib olunmuşdur: "Müdriklik" (sol tərəfdə alimlərin debatları, sağ tərəfdə isə, axmaqlığın müxtəlif misalları təqdim edilmişdir - belə ki, burada təsvir olunmuş kəndli dana boğulduğu yerdə quyu qazır ki, bu da niderland məsəlinə işarədir, "Polyak uğursuzluqdan sonra ağıllandı"), "Möminlik" (sol tərəfdə Müqəddəs Kitabın oxunulması, sağ tərəfdə isə Qızıl öküzə sitayişi), "Yekdillik" (sol tərəfdə sevgi və barışıq, sağ tərəfdə isə döyüş), "Azadlıq" (burada bir qədər fərqli kompozisiya yerləşir: ön planda Libertas adlı azadlığın personifikasiyası, onun arxası hesab edilən fonda isə əsgərlərin gəmilərə hücumu) və "Daimilik" (sol tərəfdə sonsuz inanc və sabitlik, sağ tərəfdə isə şöhrətpərəstlik və bədən kultu) kimi fəlsəfi anlayışlar plafonun başlıca mövzuları hesab edilir.
Qdansk apofeozu
Rəssam İsaak van den Blok tərəfindən 1608-ci ildə yaradılmış oval rəsm əsəri Böyük Şura zalının dekorativ tavanının mərkəzi hissəsində yerləşdirilmişdir. O, müasir Qdansk şəhərinin ən tanınmış incəsənət əsəri hesab edilir. Rəsm əsərində Tanrının özü tərəfindən uğurlu inkişafın və əmin-amanlığın təmin edilməsinə dair zəmanətin verilməsi fikiri və Tanrıya itaət edən ratuşa təşkilatının üzvəri vasitəsilə Qdansk şəhərində yaradılmış xəyali və utopik "ideallıq" təsəvvür edilmişdir (Tanrı ilə sadə insanlar arasında olan həmin bağlılıq simvolik tərzdə torpaq, dəniz və səma arasında gərilmiş zəfər tağı şəklində təsvir olunmuşdur). Zəfər tağının zirvəsində şəhərin ümumi mənzərəsi əks olunur; səmadakı qatı buludlardan yerə doğru uzanan Tanrının əli qayğı əlaməti olaraq ratuşa binasının qülləsini bürüyür. Tanrı əlindən bir qədər yuxarı da isə ivrit dilində bir yazı yerləşdirilmişdir (həmin yazı Yahve olaraq tərcümə olunur və çox güman ki, Yehova adına işarə edir). Şəhər panoramasından bir qədər yuxarıda təqdim olunmuş latın yazısında isə, şəhərin ilahi qayğının qanadları altında yerləşdiyi bildirilir. Zəfər tağının arxasındakı göy qurşağı burada Tanrı ilə torpağın arasında olan əhd əlaməti rəmzləşdirir, qurşağın yuxarı kənarlarıda isə latın dilində Coelesti iungimur arcu (tərcümədə, "Səma qövsü üzərində birlik") yazısı yerləşdirilmişdir. Tağ girişindən dənizə doğru perspektiv şəkildə uzanan yol cənnət ideyasını özündə birləşdirir; burada yolun hər iki tərəfində simmetrik budaqları olan ağacların əkildiyi, onların kökləri üzərində isə möhtəşəm fəvvarənin quraşdırıldığı təsvir olunmuşdur.
Rəsm əsərinin aşağısında dağ çalaları boyunca axaraq dənizə tökülən simvolik Visla çayı təsəvvür edilmişdir; çayın axarı boyunca hərəkət edən böyük və kiçik gəmilər ölkənin uzaq mədənlərindən Qdansk limanına, buradan isə digər Avropa şəhərlərinə mallar daşıyırlar. Bundan başqa, tacirlərin işgüzar görüşləri üçün nəzərdə tutulmuş və Artushof adı ilə məşhurlaşmış binanın planlaşdırılan ancaq tam şəkildə reallaşdırılmayan rəmzi obrazı rəsm əsərinin aşağı hissəsinin başlıca kompozisiyası hesab edilir. Artushof binasının fonunda isə, XVII əsrdə yaşamış Qdansk şəhər sakinlərinin gündəlik həyatı nümayiş etdirilmişdir. Milli geyimlərdə gəzişən yerli sakinlər və ticarət danışıqları aparan şəhərin qonaqları içərisində ticarətin başlıca himayədarı və uğurlu sövdələşmələrin qarantı olmuş Qədim Roma tanrısı Merkurini görmək olar. Bir qədər yuxarıda Qdansklı ticarətçi ilə polyak zadəganı arasında ümumi işbirliyini simvollaşdıran əl sıxma səhnəsi təqdim olunmuşdur. Hakim ideoloji təsəvvürləri özündə ehtiva edən rəsm əsərinin yuxarı hissəsindən fərqli olaraq, aşağıdakı səhnəciklər tamaşaçıya real şəhər mühitini göstərir və məhz bu səbəbdən də oval haşiyənin daxilində yaradılmış bu əsər, günümüzdə Qdansk şəhərinin məişətinin tədqiq olunması istiqamətində ən mühüm qaynaqlardan biri hesab edilir.
Ratuşa əfsanəsi
Ratuşanın əsas giriş portalı üzərində Qdansk şəhərinin nəhəng atributları yerləşdirilmişdir; buradakı nəhəng gerb, başları sola doğru çevrilən və qalxanı pəncələri ilə bərk saxlayan iki şir fiqurundan ibarətdir. Oval qalxanın daxilində iki simmetrik xaç və Pyastlar sülaləsinin tacı təsvir olunmuşdur. Barelyef şəklində yaradılmış şir heykəlləri və təntənəli portal Dluqa küçəsinə açılır. Məhz bu portal ilə olduqca maraqlı əfsanə mövcudur; qədim zamanlarda zəngin şəhər sakinlərinin əksəriyyəti maraq oyadan və olduqca çətin dərk olunan bu portalın heykəltəraşlıq kompozisiyasının kim tərəfindən yaradıldığını hər bir cəhdlə öyrənməyə çalışırdı. Heykəltəraşın adı Daniil idi. O, Kristofer adı ilə tanınan olduqca yaşlı bir gildiya rəhbərinin şagirdi idi və məhz həmin qocanın köməyi sayəsində Daniil heykəltəraşlıq sənətini dərindən mənimsəməyə müvəffəq olmuşdur. Kristofer öz gənc və istedadlı şagirdini, şirlərə xüsusi rəğbət hissi duymuş əfsanəvi antikvar ilə tanış edir. Deyilənlərə görə, Babilistan hökmdarı həmin şəxsi ölüm cəzasına məhkum edərək, onu həmin şirlərə yem olaraq xəndəyə atmışdır. Şirlər isə oğlanı yeməkdən imtina edərək, xəndəkdəki maral balasının üzərinə hücum etmiş və onu parçalamışdılar. Ustad Kristofer sonsuz şövq hissi ilə şagirdə baxaraq, onun da şirlərlə dost olmasını arzuladığını söyləyir. O, Daniilə olduqca mürəkkəb işi tapşırır və işin gedişatını izləməyə başlayır. Gənc oğlan əlindəki kiçik iskənə ilə mərmər materialın öhdəsindən məharətlə gəlir. Babil hökmdarı haqqında olan əfsanədən ilhamlanan Daniil, mərmər üzərində iki şir fiqurunu həkk edir. Onun yaratdığı şirlər o qədər canlı görkəmə malik idilər ki, ətrafdan keçən yerli sakinlər şirlərin nərə çəkəcəyindən qorxurdular.
Ticarətdən əldə olunan qazanc Qdansk şəhərini tezliklə Baltik dənizinin ən zəngin limanına çevirir və məhz həmin illər, şəhərin həyatı üçün olduqca bərəkətli hesab edilirdi. Şəhərin qısa zamanda zənginləşdiyini görə Prussiya kralı Fridrix, bu ərazilərə hökmranlıq etməyi qarşısına məqsəd qoyur. O, şəhəri mühasirəyə alaraq, burada qeyri-qanuni olaraq gömrük idarəsinin əsasını qoyur və şəhəri top atəşinə atacağı hədə qorxusu ilə Qdansk limanına yan alan bütün gəmilərdən böyük miqdarda təzminat almağa başlayır ki, bu da tezliklə şəhərin iqtisadi stabilliyinə ciddi təsir göstərir. Buna baxmayaraq, Qdansk şəhərinin azadsevər sakinləri açıq şəkildə Fridrixin asılılığından narazı olduqlarını bildirirdilər. Şəhər sakinlərini dəstəkləyən burqomistr ratuşa binasının giriş hissəsini polyak gerbi və möhtəşəm portal ilə bəzəməyi qərara alır. O, həmçinin bu işlərin yerinə yetirilməsi üçün Daniilin ən uyğun variant olduğu qənaətinə gəlir. Burqomistr tərəfindən dəvət olunan Daniil yeni sifarişin yerinə yetirilməsinə razılıq verir; belə ki, onun bir zamanlar yaratdığı şir heykəlləri şəhər rəhbərənini o qədər xoşuna gəlmişdir ki, o, ratuşa binasının portalında belə bir şirlərin təkrar yaradılmasını tələb edir; şirlər və yaradılacaq şəhər nişanəsi portalda ümumi ansambl təşkil etməli idi. Daniil dərhal inşaat işlərinin icrasına başlayır. O, Polşa xalqına sədaqət və cəsurluq barədə daim xatırlamaları etmək iqtidarında olacaq şir obrazlarının yaradılmasını qarşısına məqsəd qoyur. Fiqurlar üzərində inşaat işləri qalın pərdəyəbənzər örtüklərin arxasında aparıldığı üçün heykəltəraşın gələcək şah əsərinin təxmini konturlarını görməyi səbirsizliklə arzulayırdılar. Bununla belə, Dansiq sakinləri üçün sevinməyə heç bir ciddi səbəb yox idi, çünki Fridrix tərəfindən olan təhlükə getdikcə daha da böyüyürdü.
Açılış zamanı hər kəs şir fiqurlarının Qızıl darvazalara doğru çevrildiklərini söyləyir və heykəltəraşın ciddi səhvə yol verdiyini düşünürlər. Lakin qəflətən açılış mərasiminə təşrif buyuran Daniil, şirlərin Qdansk üçün çətin zamanda öz kralını səbirsizliklə gözlədiklərini və ancaq onun bu torpaqlardakı hakimiyyətini dəstəklədiklərini söyləyir. Bununla belə, Fridrix Qdanskı şəhərini işğal etməyə müvəffəq olur. Yerli sakinlər isə, buna etiraz olaraq şirli portalın yuxarısına azadlıq bayrağını ucaldırlar. Alman hegemoniyası şəhər üzərində olduqca uzun müddət davam etməsinə baxmayaraq, məhz portaldakı şir fiqurları şəhər sakinləri arasında azadlıq şüarlarını söyləməyi ilhamlandırırdı.
Ailə və qanun (film, 2004)
Ailə və qanun (hind: हलचल; Rom: Hulchul) — Priyadarşanın rejissorluğu ilə 2004-cü ildə hind dilində çəkilmiş romantik komediya dram filmidir. Film 1991-ci ildə Malayalam dilində çəkilmiş olan “Xaç atası” filminin remeykidir. Filmdə baş rolları Akshaye Khanna, Kareena Kapoor, Sunil Shetty, Jackie Shroff, Arshad Warsi, Amrish Puri, Paresh Rawal, Arbaaz Khan, Shakti Kapoor, Farha Naaz və Laxmi canlandırmışdır.
Süjet xətti
Anqar Çand həyat yoldaşı və dörd oğlu ilə kiçik bir Hindistan şəhərində zəngin həyat tərzi keçirir. Böyük oğul Balram hisslərinə qarşılıq verən Dhaminiyə aşiq olur. Anası Lakşmi buna qarşı olsa da, Anqar onların toyunu istəyir. Dhamininin atası Sancev qəzəblənərək təsadüfən Anqarın arvadı Parvatini öldürür. Dhamini zorla Kashinath Pathak ilə evləndirilir. Qəzəblənən Anqar Sancevi öldürür və 14 il həbs edilir.
14 il sonra
Girov müqabilində həbsdən azad olunan Anqar evə qayıdır və qadınların onun mülkündə olmayacağını bildirir, hətta bunu bildirən qapısının ağzına lövhə belə vurdurur və oğullarına həmişəlik olaraq evlənməyi qadağan edir.
9 il sonra
Dhaminin qızı Anjali Anqarın kiçik oğlu Cai ilə bir kollecdə oxuyur. Anqar öyrənir ki, Anjali əyalətin daxili işlər naziri ilə evlənəcək. Anqarın onlara qarşı hələ də kini olduğuna görə, siyasi təzyiqlə toyu pozmağa nail olur. Ancali və Cai intiqam almaq istəyirlər, lakin sonradan bir-birlərinə aşiq olurlar. Anqarın ikinci oğlu Kişan ikili həyat sürür; 7 ildən bəridir ki, rəqs müəllimi Qopi ilə evlidir və onun 2 övladı vardır. Anqar bunu öyrənir və Cai onu dəstəklədiyinə görə Kişan və Caini qovur. Lakşmi Anqar Çandın köməyi ilə Ancalinin vəkilinin oğlu Sattu ilə evliliyini düzəldir, beləliklə də Cai toyda iştirak etmir
Toy günü Cai Veerunun (Lakşminin oğlu) köməyi ilə toyun keçirildiyi məkana daxil olur, Sattunun huşunu itirməsinə səbəb olur və onun yerinə özü bəy kimi geyinir. O, evlilik rituallarından keçir, lakin mərasimin sonunda özünü göstərir və nəhayət, Ancali ilə özü evlənir. O, Lakşmidən davaya son qoymasını xahiş edir. Cai Anqardan ondan ayrılıb oğullarının bütün hərəkətlərini düşünən onu bağışlamasını xahiş edir. Ancali və Qopi nəhayət dörd oğlu ilə birlikdə ailəyə qəbul edilirlər.
Psaylok
Psaylok — Marvel Comics tərəfindən yaradılmış komiks personajı. Milliyətcə ingilis olub mutantdır, telekineziya və telepatiya kimi bacarıqlara sahibdir. Bir çox komandada yer alsa da, ən çox İks-adamlar komandası ilə xatırlanır.
İlk illəri
Atası Ceyms Breddok başqa bir paralel dünyada yaşayırdı və dünyaya super qəhrəman gətirmək üçün Yerə göndərilir. Lakin ilk uşağı Ceymin heç bir super gücü olmadı. Daha sonra Elizabet və Brayan anadan oldu. Brayan Kapitan Britaniya, Elizabet isə Psayloka çevrildi. Əvvəlcə təyyarə kirayələmək işi ilə məşğul olurdu, daha sonra maneken oldu, amma sonda BMT-nin STRIKE adlı komandasına qatıldı.
Psaylok ilk dəfə "Kapitan Britaniya" komiksinin 8-ci sayında görünmüşdür. Kapitan Britaniya ilə birlikdə muzdlu qatil Slaymasterə qarşı mübarizə apararkən gözlərini itirdi. Bir müddət telepatiya qabiliyyəti sayəsində görmə qabiliyyətini əvəz etməyə çalışdı. İsveçrəyə gedəndə burada başqa dünyadan gələn Moyo tərəfindən qaçırıldı.
İks-adamlarə qatılması
thumbnail|left|Psaylok Leydi Mandarin kimi. ("Yeni Sürgünlər" #9) Moyo və Spiral Elizabetə bionik gözlər verdilər və uşaqları qaçırmaq üçün istifadə etdikləri "Wildways" adlı teleserialının ulduzu etdilər. Bu zaman Yeni Mutantlar gəldilər. Moyoya qalib gəlib Psayloku malikanələrinə gətirdilər. Psaylok burada İks-adamlarə qatılmaq qərarı verdi.
İks-adamlar ilk öncə həm yaxşı tanımadıqlarına, həm də potensialını bilmədiklərindən əvvəlcə onu qəbul etmək istəmədilər. Mutant Qətliamı hadisəsində malikanəyə hücum edən Sabretootha qalib gələrək İks-adamlarin etibarını qazandı və komandaya qatıldı.
Cinayət lordu Matsuo Tsurayaba Betsini yaxalayaraq sevgilisi Kuannonla zehinlərini dəyişdirincə həyatı kökündən dəyişdi. Betsinin Leydi Mandarin olacak şəkildə yaddaşı silindi, amma iradəsini toplayaraq İks-adamlarə qayıda bildi. Uarren Vortinqtonla (Mələk) uzun münasibətlərə başlayarkən Betsi Sabretooth tərəfindən hücuma məruz qaldı. Uarren onu müalicə etmək üçün Yeni Şəfəqdən istifadə etməli oldu və Betsiyə teleport qabiliyyəti qazandırdı. Bu hadisədən sonra Uarrenlə münasibətlərinə məsafə qoydu.
Yeni qabiliyyətlər qazandıqdan sonra Destinin gələcəkdən bəhs edən gündəliklərini axtararkən kiçik mutant qrupu olan X-Treme İks-adamlarə qoşuldu. Daha sonra Varqas tərəfindən öldürüldü. Qardaşı Ceym tərəfindən yenidən dirildiləndən sonra yenə İks-adamlarə qatıldı, bir müddət Sürgünlər və Eksalibur komandalarında oldu. Bu sırada gizli sui-qəsd mutant qrupu olan X-Forsa qoşuldu, Uarrenlə münasibətlərini yeniləməyə çalışdı.
Dövüş növlərində ustadır. Döyüşərkən rəqibin növbəti həmləsini hiss etmək ona böyük üstünlük qazandırır. Psixi katana yaratmasına baxmayaraq, yanında əlavə iki katana gəzdirir. Betsi əslində sarışındır və ingilisdir, Kuannonla bədən dəyişdirəndə asiyalı olmuşdur. Psaylok omeqa səviyyəsində mutantdır, bu mövzuda Foniks və Professor X-lə də yarışa bilər.
Telekineziya
Psixi olaraq gərçəkliyin fiziki görünüşünü manipulyasiya edə bilir. Başqa insanları hərəkət etdirə bilir. Uzaq məsafədən cisimləri hərəkət etdirir. 100 tonluq yükü çətinlik çəkmədən qaldırır. Öz bədənini müəyyən yüksəkliyə yüksəldir. Müxtəlif ölçüdə telekinetik qalxanlar yarada bilər. Ölüb dirilincə gücləri güclənmişdir. Atom bombasını partlamadan dayandırmaq, görünməz olmaq, cisimləri havada asılmış vəziyyətdə saxlamaq, partlayışlar yaratmaq kimi bacarıqlara sahibdir.
Qabiliyyətlərindən biri də psixi enerjidən katana yarada bilməsidir. Bu cür katana ilə ən aşağı səviyyəsində sinir yollarını pozmaq, ən güclü səviyyəsində isə ən güclü zirehi parçalamaq olar. Yayılan enejidən qaranlıqda işıq mənbəyi kimi istifadə edir. Telekineziyadan istifadə edərək gücünü, sürətini, dayanıqlığını artıra bilər.
Telepatiya
Canlıların zehninə təsir edib idarə edə bilər. Başqalarının fikrini oxuyub uzaqdan əlaqəyə keçməyə belə qadirdir. Uzaq məsafədən əlaqəyə girdiyi insanlar zehinlərində böyük kəpənək olduğunu ancaq xatırlayırlar.
Psixi kölgə qabiliyyətindən istifadə edərk bacarıqlarını gizlədə bilir, beləliklə, mutant izləyiciləri onu tapa bilmir. Psixi qılınclar da yarada bilir. Bu qılınclar saf psixi enerjidən ibarətdir. Bu cür qılınclar qan tökməsə də, düşmənə batdıqda neyronlarını dağıdır.
Zehni ələ keçirmək, özünü başqalarına görünməz göstərməkdən ötürü beyinlərində illüziya oyunları çıxarmaq, insanlara xəyali hadisələri yaşatmaq, böyük sahələri zehni ilə yoxlamaq, insanlara müvəqqəti iflic keçirdiklərini düşündürmək, yaddaş silmək, psixi partlama kürələri yaratmaq kimi bacarıqlara sahibidir. Nadir də olsa bəzən gələcəyə dair yuxular görür.
Requlus Blek
Erkən həyat illəri
Bundan sonra, Sirius on altı yaşında evi tərk etdi və bir neçə il əvvəl Andromeda Tonks kimi valideynləri tərəfindən ailə qobelenindən imtina edildi və yandırıldı. Requlus isə ailəsinə sədaqəti və adət-ənənələrini qoruduğu üçün valideynləri tərəfindən diqqət çəkirdi.
Hoqvarts illəri (1972–1979)
Regulus, Siriusdan fərqli olaraq, Slizerində sıralandı və evinin Quidditch komandasının üzvü oldu. Harri Potter illər sonra Requlusun komandasının fotoşəkilini kəşf etdi və bu, onun oturduğu yerdən asılı olaraq to tapan rolunu oynadığını irəli sürdü. O, təxminən 1972-ci ildən 1979-cu ilə qədər Hoqvartsda iştirak edib.
Ölüm yeyən kimi həyat
"Onların hamısı Voldemort haqqındadır. Deyəsən, Regulus Ölüm yeyənlərə qoşulmazdan əvvəl bir neçə il fanat idi… — "Regulusun otağında xəbər kəsimlərinin kollajı
Gənc yaşlarından Regulus Lord Voldemorta heyran idi və həyatında daha sonra Ölüm yeyən olmaq arzusunda idi. Requlusda Qaranlıq Lord və onun ardıcılları haqqında Gündəlik Qəzetindən kəsilmiş fotoşəkillər və məqalələr var idi, bunlar yataq otağında ailəsinin gerbinin rəsminin yanında asılmışdı. Regulus Qaranlıq İşarəsini təxminən on altı yaşında aldı, ailəsi bunu Voldemortun digər sehrbazlar və Maqqllar üzərində saf qan üstünlüyünə nail olmaq üçün səy göstərdiyi kimi qəbul etdi. Valideynlərinin özləri heç vaxt Ölüm yeyən olmasalar da, onlar Lord Voldemortun öz inanclarının çoxu ilə razılaşırdılar. Ölüm yeyən olandan sonra Regulus Lord Voldemortdan imtina etməyi düşünməyə başladı, çünki qismən onun ustası öz Horkruklarından biri üçün təhlükəsizlik tədbirləri görərkən Blek ailəsinin sadiq ev cini Kreacherlə pis rəftar edib və onu öldürmək niyyətində idi.
Voldemortun Hortkularının kəşfi
1979-cu ilə qədər Regulus Ölüm yeyən kimi xidmət etməkdən şübhələnməyə başlamışdı, lakin Ölüm yeyənlərə və Voldemortlara qarşı hərəkət etmək istəmirdi. Bir gün Voldemort Requlusdan ev elfindən istifadə etməsini istədi, Kreacher və Regulus ağasını razı salmaq istədiyi üçün həvəslə qəbul etdilər. Voldemort, Kreacher-dən Horcrux-un qarderobunun ətrafındakı müdafiəni sınamaq üçün istifadə etdi və onu daha sonra ölümə buraxdı. Kreacher ev cini sehrindən istifadə edərək qaça bildi və baş verənləri Requlusa danışdı. Requlus, madalyonun Horcrux olduğunu və Voldemortun ölümsüzlüyünün səbəbi olduğunu öyrəndi.
Bu, Regulusun qaçmasında həlledici amil idi. O, madalyonun dublikatını yaratdı və Voldemortun tapması üçün içərisinə bir qeyd qoydu, gələcəkdə Horcrux-u yoxlamasını gözlədi və sonra Kreacherə onu əsl madalyonun gizləndiyi yerə aparmağı əmr etdi. Kreçer Regulusa mağaranın müdafiəsindən keçdi. İçərisində madalyon olan iksir hövzəsi olan adada Regulus Kreacherə iksir bitdikdən sonra onu almağı və onu saxta ilə əvəz etməyi əmr etdi, sonra onsuz qaçıb Horcrux'u məhv etmək üçün bir yol tapdı. Regulus iksiri özü içdi və susuzluğunu yatırtmaq üçün göldən su götürmək istəyəndə İnferi onu ölümə sürüklədi. Kreacher ağasının son əmrinə tabe oldu və qaçmazdan əvvəl kilidləri dəyişdirdi, lakin bütün səylərinə baxmayaraq, Hortkuku məhv edə bilmədi.
İstifadə olunan mənbələr
https://harrypotter.fandom.com/wiki/Regulus_Black
http://harrypotter.shoutwiki.com/wiki/Regulus_Black
Rusiyaya məxsus Mi-24 helikopterinin vurulması (2020)
Rusiyaya məxsus Mi-24 helikopterinin vurulması — 9 noyabr 2020-ci il tarixində Rusiyanın Mi-24 hücum helikopteri (NATO kod adı: "Hind") Azərbaycan Silahlı Qüvvələri tərəfindən İkinci Qarabağ müharibəsi zamanı vurulur. Helikopter daşınabilən hava hücumundan müdafiə sistemi ilə yerdən açılan atəş nəticəsində Ermənistanın Yerasx kəndi yaxınlığında, Azərbaycanın Naxçıvan Muxtar Respublikasından bir neçə kilometr aralıda vurulur. Ekipaj üzvlərindən ikisi ölür, biri isə yaralanır. Azərbaycanın Xarici İşlər Nazirliyi Rusiyanın Hərbi Hava Qüvvələrinə məxsus helikopterin vurulmasına görə qarşı tərəfdən üzr istəyib, atışmanın səhvən baş verdiyini və bununla bağlı təzminat təklif edib.
Arxa plan
Hadisə Ermənistan tərəfindən dəstəklənən, lakin Azərbaycanın de-yure ərazisi olan, öz müstəqilliyini elan etmiş, lakin tanınmamış Qondarma Dağlıq Qarabağ Respublikası tərəfindən faktiki olaraq nəzarət edilən mübahisəli Dağlıq Qarabağ bölgəsi üzərində başlanan müharibə zamanı baş verir. 8 noyabr 2020-ci il tarixində Azərbaycan Silahlı Qüvvələri Şuşa üzərində nəzarəti ələ keçirir. Nəticədə Şuşanın azad edilməsindən sonra Azərbaycan Ordusunun Xankəndini ələ keçirməsi artıq an məsələsi olur.
Helikopterinin vurulması
9 noyabr 2020-ci il tarixində, Ermənistanın Yerasx kəndi yaxınlığında, Azərbaycanın Naxçıvan Muxtar Respublikasından bir neçə kilometr aralıda və Dağlıq Qarabağdan 70 kilometr (43 mil) məsafədə daşınabilən hava hücumundan müdafiə sistemindən atılan atəş nəticəsində helikopter vurulur. Helikopter Gümrüdəki 102-ci Rusiya hərbi bazasının konvoyunu müşayiət etdiyi bildirilir. Qısa müddət sonra Azərbaycan Xarici İşlər Nazirliyi tərəfindən vuruşun təsadüfən baş verdiyini bildirərək Rusiyaydan üzr istədiyini və təzminat ödəməyə hazır olduğunu bildirərək hücuma görə məsuliyyəti öz üzərinə götürür. Azərbaycanın Xarici İşlər Nazirliyindən vurğulanıb ki, helikopter bilavasitə Dağlıq Qarabağ münaqişəsinin zonasında aktiv döyüş əməliyyatlarının davam etdiyi Azərbaycan-Ermənistan dövlət sərhədinə yaxın uçuş keçirib. Üstəlik uçuş günün qaranlıq vaxtında, aşağı hündürlükdə, hava müdafiəsi sisteminin radar müşahidəsindən kənar zonada həyata keçirilib. Həmçinin bölgədə əvvəllər Rusiya helikopterlərinin görünmədiyi vurğulanıb. Rusiyanın Ermənistandakı hərbi bazası və Azərbaycan Respublikası Baş Prokurorluğu hadisə ilə bağlı istintaq başladıb.
Münaqişə tərəfləri
Helikopterinin vurulmasından qısa müddət sonra Azərbaycan Respublikasının Müdafiə naziri Zakir Həsənov Rusiyanın Müdafiə naziri Sergey Şoyquya başsağlığı məktubu göndərib. Rusiya Xarici İşlər Nazirliyi hadisənin məsuliyyətini dərhal öz üzərinə götürən Azərbaycanı müsbət qiymətləndirdiklərini bildirib. Rusiya Prezidenti Vladimir Putin daha sonra helikopterdəki hərbçiləri Cəsarət ordeni ilə təltif etmişdir.
Beynəlxalq
9 noyabrda Rusiyanın üzv olduğu Kollektiv Təhlükəsizlik Müqaviləsi Təşkilatı, bu hadisə ilə əlaqədar narahatlığını dilə gətirən bir açıqlama verir. Ermənistan Prezidenti Armen Sarkisyan 18 noyabrda rus pilotlarını Hərbi Xidmətlərinə görə medalı ilə təltif edilməsi haqqında fərman imzaladmışdır. 12 dekabrda Ermənistan hökuməti Yerasxda atışmada öldürülən rus pilotların xatirəsini yad etmək üçün müvəqqəti bir xatirə lövhəsi açmış və ərazidə bir dua mərasimi keçirmişdir.
Barnett Nyuman
Barnett Nyuman (29 yanvar, 1905 - 4 iyul, 1970) - Məşhur amerikan rəssam, abstrakt ekspressionizm cərəyanı və Rəngli Sahə rəssamlığının nümayəndəsi.
Xoşgədikçay
Xoşgədikçay — Laçın rayonu ərazisində çay.
Hidronimi
Həkəri çayının sol qoludur. Suvarma və dəyirmanları hərəkətə gətirmək üçün istifadə edilir. Çayın adı Xoşgədik dağının adından alınmışdır.
Mədəniyyətlərarası ünsiyyət
Mədəniyyətlərarası ünsiyyət — mədəni qarşılıqlı əlaqə dünya xalqlarının fərqli mədəniyyətlərinin nümayəndələri arasında bir əlaqə və ünsiyyətdir, həm insanlar, həm də öz icmaları arasında birbaşa təması əhatə edir. Ünsiyyət formaları (dil, danışıq, yazı, elektron ünsiyyət və s.) müxtəlifdir.
Mədəniyyətlərarası ünsiyyət fənlərarası səviyyədə, fəlsəfə, mədəniyyətşünaslıq, psixologiya, dilçilik, etnologiya, antropologiya, sosiologiya, ünsiyyət vasitələrinin ekologiyası kimi bilik sahələrində öyrənilir.
Xüsusiyyətləri
A. P. Sadoxin tərəfindən verilən mədəniyyətlərarası ünsiyyətin tərifi: "Mədəniyyətlərarası ünsiyyət, fərqli mədəniyyətlərə mənsub fərdlər və qruplar arasındakı müxtəlif əlaqələr və ünsiyyət formaları toplusudur."
T.B Frik tərifinə görə: "Mədəniyyətlərarası ünsiyyət fərqli mədəniyyətləri təmsil edən insanlar arasındakı ünsiyyətdir". İ.V. Denisova və A.P. Yeremenko "millətlərarası ünsiyyət"i "fərqli xalqları (etnik qrupları) təmsil edən insanlar arasındakı ünsiyyət" olaraq vurğulayırdılar.
Mədəniyyətlərarası ünsiyyətdən bəhs edən Vladimir Solomonoviç Bibler, bir növ "yeni universal mədəniyyət cəmiyyəti", xüsusi bir sosializm, daha doğrusu mədəniyyətlərin dialoqunun güc sahəsindəki insanların sərbəst ünsiyyət forması yaratdığını qeyd edir. . Bu baxımdan, bu cür ünsiyyətlər qarşısındakı maneələr və onların aradan qaldırılması, yaxud aradan qaldırılması yolları məsələsi getdikcə aktuallaşır.
T.N. Persikova mədəniyyətlərarası ünsiyyəti "bütün komponentləri ünsiyyət prosesinin iştirakçılarının milli-etnik kimliyi ilə sıx əlaqəli olan, mədəni olaraq müəyyən edilmiş bir proses" kimi başa düşür
Müəllif mədəniyyətlərarası ünsiyyətin üç qaydasını müəyyən edir:
Şifahi ünsiyyət problemlərini və bu baxımdan ünsiyyətin simvolik formalarını və yollarını da nəzərə almaq lazımdır.
Tarixi
Mədəniyyətlərarası ünsiyyət anlayışı 1950-ci illərdə amerikalı mədəniyyət antropoloqu Eduard Holl tərəfindən ABŞ Dövlət Departamentinin göstərişi ilə xaricdəki amerikalı diplomatların və iş adamlarının adaptasiyası üçün hazırladığı proqram çərçivəsində təqdim edildi. G. Treyger və E.Holl bu konsepsiyanı "insanın ətrafındakı dünyaya mümkün qədər ən yaxşı və səmərəli şəkildə uyğunlaşmaq arzusu ilə səy göstərməli olduğu ideal məqsəd" olaraq təyin etdilər.
Əvvəlcə mədəniyyətlərarası ünsiyyəti təsvir etmək üçün milli və ya etnik mədəniyyəti təşkil edən şüurlu, yaxud şüursuz qaydalardan, normalardan, dəyərlərdən, quruluşlardan, artefaktların az-çox sabit bir sistemi olaraq mədəniyyətin klassik anlayışından istifadə edilirdi. Bu məsələdə, əsasən fərqli mədəniyyətlərin nümayəndələrinin anlayışındakı stereotipdən bəhs olunur.
Hal-hazırda, həyatın müxtəlif sahələrində  və hər hansı bir sosial qrupun davranış sistemində, norma və dəyərlər sistemində və s. (məsələn, şəhər mədəniyyəti, nəsillər mədəniyyəti, təşkilat mədəniyyəti) mədəniyyətin dinamik anlayışı ön plana keçir. Dinamik mədəniyyət anlayışı, müəyyən bir sosial vəziyyətdən asılı olaraq mədəni sistemin dəyişdirilməsi imkanlarına diqqət yetirir.
Mədəniyyətlərarası ünsiyyət araşdırmalarının əhəmiyyəti getdikcə artan miqrasiya da daxil olmaqla, qloballaşma prosesləri ilə əlaqədar olaraq genişlənməkdədir.
Elmi cəhətdən mədəniyyətlərarası ünsiyyət formalaşma mərhələsindədir və iki xarakterik xüsusiyyəti ilə fərqlənir: tətbiqi xarakter (məqsəd müxtəlif mədəniyyətlərin nümayəndələri arasında ünsiyyəti asanlaşdırmaq, münaqişə potensialını azaltmaqdır) və fənlərarası.
Ünsiyyətin növləri
Funksional yanaşma ilə:
Dil istifadəsi ilə:
şifahi olmayan ünsiyyət:
şifahi olmayan ünsiyyət funksiyaları:
Əsas anlayışlar
Ünsiyyət, "iki və ya daha çox fərd arasında qarşılıqlı anlaşmaya və ya qarşılıqlı münasibətə əsaslanan əlaqə, bir şəxsdən digərinə və ya bir neçə şəxsə məlumat ötürülməsi", bu və ya digər nəticə ilə digər insanlara, yaxud canlılara məlumat ötürmə hərəkəti və ya prosesidir
Məlumat — anlayışın bütövlüyünü qorumağa imkan verən, ünsiyyət formalarının vasitəçiliyi ilə dəyişən bir obyekti əks etdirmə prosesidir.
Mədəniyyət — müəyyən zaman kəsiyində bir qrup insanın ənənələri, adətləri, inancları şəklində hərəkət edən insan həyatının ictimai istehsalının "kodları" toplusunda müəyyən edilmiş münasibətlər. Mədəniyyət termini latın mənşəli olub, antik dövrdə meydana çıxmışdır. Bu söz "becərmə", "təkmilləşmə", "qayğı" mənasını verən "colere" felindən götürülmüşdür. .
Müxtəlif mədəniyyətlərdə
Bir sıra ölkələrdə salamlaşmanın milli formaları var. Əl sıxma salamlaşmanın əsas formasıdır. Ancaq bəzi ölkələrdə qadınlarla əl sıxmaq adət deyil və buna görə də qadınla əl ilə salamlaşma zamanı, ilk növbədə onun sizə əl uzatmasını gözləyin. Fransa və Aralıq dənizi ölkələrində yanaqdan öpüşlər, Latın Amerikasında - qucaqlaşmalar adi haldır. Sinə qarşısında bir -birinə sıxılmış iki ovuc Hindistan milli salamıdır.